text: жол әскерлері жолды қамтамасыз етуге арналған тыл құрамындағы арнайы әскерлер. қоменданттық жол, жол салу және көпір құрылыстары бөлімінен, бөлімшелерінен тұрады. жол әскерлері орыс армиясында 18 ғ-дың басында, ал кеңес одағы қарулы күштерінде азамат соғысы кезінде пайда болды. *жол әскерлері ұлы отан соғысы кезінде 100 мың шақырымға жуық автомобиль жолдарын, миллион метрден астам көпірлерді қалпына келтіріп, қайта жөндеді және салды, сонымен қатар жол құрылысы үшін 20 млн. м3 астам тас, құм дайындап жеткізді. *жол әскерлерінің қол астындағы жолдың жалпы ұзындығы 259 мың км-ді құрады. басшылық тапсырмаларын үздік орындағаны үшін жол әскерлерінің 59 бөлімі ордендермен марапатталды, оның ішінде 27 құрмет атауын алды, 21 мыңнан астам жауынгерлер ордендер мен медальдарға ие болды.